นานๆ ครั้งจะมาพักแถวนี้ เล่นเอาหาของกินไม่ค่อยถูกเหมือนกัน เดินมึนๆมาถึงบิ๊กซีเอกมัยด้วยตาที่ค่อนข้างลาย เพราะไม่ได้กินข้าวเช้า สุดท้ายเลยต้องมานั่งกินก๋วยเตี๋ยวที่ร้านนี้ เมนูที่สั่งวันนี้ก็มีก๋วยเตี๋ยวต้มยำหลังวังติดดาว รสชาติก็เหมือนก๋วยเตี๋ยวทั่วไป แต่ที่เด็ดก็คือการลวกเส้นแบบอันเดนเต้ กัดเข้าไปคำแรกนึกว่ามากินพาสต้า เพราะเส้นแข็ง สุดท้ายก็ต้องเรียกไปเปลี่ยนเพราะน้ำมันไม่ร้อน เส้นลวกไม่สุกดี เล่นเอาได้ก๋วยเตี๋ยวสไตล์อิตาเลี่ยนกันเลยทีเดียว